Rikunarita-ORG/Wikinium huggingface dataset:
# Open Library

Η σελίδα υποδοχής του ιστοτόπου της Open Library
Η **Open Library** είναι μια ψηφιακή, διαδικτυακή βιβλιοθήκη η λειτουργία της οποίας ανακοινώθηκε ευρέως τον Αύγουστο του 2007 με στόχο τον πληρέστερο διαδικτυακό κατάλογο βιβλίων σε όλο τον κόσμο, που θα περιέχει πληροφορίες για κάθε βιβλίο από το σύνολο της παγκόσμιας παραγωγής, καθώς επίσης και ψηφιακή τους έκδοση αν αυτό είναι δυνατό από τα πνευματικά δικαιώματά τους. Σύμφωνα με την ίδια την Open Library, είναι έργο του μη κερδοσκοπικού ιδρύματος Internet Archive και έχει μερική χρηματοδότηση της Πολιτειακής Βιβλιοθήκης της Καλιφόρνια (California State Library) και του ιδρύματος Κάλε-Ώστιν (Kahle-Austin Foundation). Ιδρύθηκε με πρωτοβουλία του Brewster Kahle και του Internet Archive και αντίθετα με την ψηφιακή βιβλιοθήκη του Google (Google Books) το περιεχόμενό του αναπτύσσεται και τροποποιείται με τη συνεισφορά εθελοντών όπως και η Wikipedia.

## Αναφορά
# Μέρος του λόγου

Το σύνολο των λέξεων της ελληνικής γλώσσας διαχωρίζεται τόσο από γραμματικής άποψης όσο και συντακτικής σε δέκα βασικές κατηγορίες οι οποίες ονομάζονται **μέρη του λόγου**.

## Διάκριση

Τα μέρη του λόγου είναι:

1. Άρθρο
2. Ουσιαστικό
3. Επίθετο
4. Αντωνυμία
5. Ρήμα
6. Μετοχή
7. Πρόθεση
8. Επίρρημα
9. Σύνδεσμος
10. Επιφώνημα

## Ταξινόμηση

Την ταξινόμηση των ελληνικών λέξεων ξεκίνησαν κατά την αρχαιότητα οι σοφιστές και οι φιλόσοφοι που πρώτοι ασχολήθηκαν σε σχετική έρευνα. Συγκεκριμένα ο Πλάτων χώρισε σε κατηγορίες τα ονόματα και τα ρήματα, ο δε Αριστοτέλης πρόσθεσε το σύνδεσμο, στον οποίο και κατέτασσε το άρθρο και τις αντωνυμίες.

Τα μέρη του λόγου όπως εμφανίζονται σήμερα καθιερώθηκαν από τους Στωικούς.
Από την ελληνική γλώσσα παρέλαβαν τα μέρη του λόγου και πολλές άλλες γλώσσες.

## Κλιτά - άκλιτα

Τα μέρη του λόγου διακρίνονται σε δύο βασικές κατηγορίες: στα "κλιτά" μέρη του λόγου και στα "άκλιτα" μέρη του λόγου.

Άκλιτα μέρη είναι τέσσερα δηλαδή η πρόθεση, το επίρρημα, ο σύνδεσμος και το επιφώνημα. Λέγονται άκλιτα επειδή αυτά δεν κλίνονται, δηλαδή σε αντίθεση των έξι πρώτων, στο λόγο διατηρούν πάντα την ίδια μορφή (π.χ. μπράβο!, εδώ, εκεί, κάτω, για, και, κ.λπ.).

Σημειώνεται ότι καθένα από τα παραπάνω μέρη του λόγου διακρίνεται και σε επιμέρους κατηγορίες ή είδη. Επίσης θα μπορούσαμε να τονίσουμε ότι υπάρχει η κλιτή και η άκλιτη μετοχή.

## Πηγές

* "Νεώτερον Εγκυκλοπαιδικόν Λεξικόν Ηλίου", τομ. 12ος, σελ. 502.
# Χοκκιέν του Μεντάν

Τα **Χοκκιέν του Μεντάν** είναι μια τοπική παραλλαγή των Χοκκιέν που ομιλείται μεταξύ των Κινέζων στο Μεντάν της Ινδονησίας. Είναι η *lingua franca* στο Μεντάν και σε άλλες πόλεις της Βόρειας Σουμάτρας γύρω από αυτό. Είναι υποδιάλεκτος της διαλέκτου Τσανγκτσόου (漳州) και περιλαμβάνει εκτεταμένη χρήση δανείων από τα ινδονησιακά και αγγλικά. Είναι κυρίως προφορική διάλεκτος: γράφεται σπάνια σε κινεζικούς χαρακτήρες καθώς η Ινδονησία είχε απαγορεύσει τη χρήση των Κινεζικών χαρακτήρων από την εποχή της Νέας Τάξης και δεν υπάρχει πρότυπος εκλατινισμός.

Η γλώσσα έχει 800.000 με 1.000.000 ομιλητές (2010).

## Δείτε επίσης

* Χοκκιέν του Πενάνγκ
* Βικιπαίδεια στα Νότια Μιν
* Εκστρατεία Ομιλήστε Χοκκιέν

## Εξωτερικοί σύνδεσμοι

* Medan & Penang Hokkien Podcast (στα Νότια Μιν)
# Αγριαψιθιά

| Αχίλλεια η χιλιόφυλλος *(Achillea millefolium)* |
| --- |
|  Αχίλλεια η χιλιόφυλλος *(Achillea millefolium)*. |
| Συστηματική ταξινόμηση |
|

|  |  |
| --- | --- |
| Βασίλειο: | Φυτά *(Plantae)*  |
| Συνομοταξία: | Αγγειόσπερμα *(Angiosperms)*  |
| Ομοταξία: | Ευδικότυλα *(Eudicots)*  |
| Τάξη: | *Asterales*  |
| Οικογένεια: | Αστεροειδή *(Asteraceae)*  |
| Γένος: | Αχίλλεια *(Achillea)*  |

 |
| Διώνυμο |
| Αχίλλεια η χιλιόφυλλος *(Achillea millefolium)* L., 1753 |

Η **αγριαψιθιά** γνωστή και ως Αχιλλέα η χιλιόφυλλος με επίσημη ονομασία *Achillea millefolium*, είναι φυτό ποώδες, πολυετές, ανθοφόρο με φύλλα σύνθετα και ακιδωτά. Έχει ύψος που κυμαίνεται από 20 εκατοστά έως και 1 μέτρο και ανήκει στην οικογένεια των *Asteraceae*.

Η αχιλλέα είναι φυτό που ευδοκιμεί στο βόρειο ημισφαίριο της γης και κυρίως στην Ευρώπη, την Ασία και τη Βόρεια Αμερική. Φύεται σε εδάφη από την επιφάνεια της θάλασσας μέχρι και 3.500 μέτρα υψόμετρο.
Η ανθοφορία της Αχιλλέας είναι από τα τέλη της άνοιξης μέχρι και της αρχές του φθινοπώρου.

## Χρήση ως βότανο

Η Αχιλλέα η χιλιόφυλλος, είναι ένα βότανο γνωστό για τις θεραπευτικές του ιδιότητες από την αρχαιότητα, καθώς ήταν ιδιαίτερα διαδεδομένη και την χρησιμοποιούσαν για να σταματήσουν την έντονη αιμορραγία από πληγές καθώς έχει αιμοστατικές ιδιότητες.

Φυτό πλούσιο σε χαλκό και αιθέριο έλαιο, περιέχει μεταξύ άλλων συστατικών νιτρικά και φωσφορικά άλατα, τανίνες, αμινοξέα, σαλικυλικό οξύ, σάκχαρα, αλκαλοειδή και φλαβονοειδή.

## Καλλιέργεια

Η καλλιέργεια της αχίλλειας είναι εύκολη, γιατί αναπτύσσεται και σε φτωχά εδάφη, χωρίς ανάγκη ιδιαίτερης φροντίδας. Μπορεί να αναπτυχθεί τόσο στον ήλιο όσο και στη σκιά, ενώ αντέχει στην ξηρασία αλλά και σε πολύ χαμηλές θερμοκρασίες.

## Πηγές

* *Α. Ακουμιανάκη, Ε. Ευθυμιάδου, Κ. Τσιγκριστάρης,* Φυτά Κηποτεχνίας*, 2009.*
* *το αλφαβητάρι των βοτάνων, σελ.25, Εκδόσεις Προφύρα.*
* *Το πράσινο φαρμακείο Βοτανο θεραπείες, Dr James A. Duke, σελ.227, Εκδόσεις Ψύχαλου.*

## Εξωτερικοί σύνδεσμοι

* Λεξιλογικός ορισμός του αγριαψιθιά  στο Βικιλεξικό
* Πολυμέσα σχετικά με το θέμα  Αγριαψιθιά στο Wikimedia Commons
* Θεραπευτικές ιδιότητες βοτάνων - Αχιλλέα η χιλιόφυλλος
* Βότανα και μπαχαρικά - Αχιλλέα
# Βήτα

Το **βήτα** (παλαιά γραφή: βῆτα· κεφαλαίο **Β**, πεζό **β** και **ϐ**) είναι το δεύτερο γράμμα του Ελληνικού αλφαβήτου.. Στη νέα ελληνική αναπαριστά το ηχηρό τριβόμενο διχειλικό σύμφωνο /v/ και το αντίστοιχο αλλόφωνο ενώ στην αρχαία ελληνική αναπαριστούσε το κλειστό /b/. Η σημερινή προφορά του ανάγεται στα ελληνιστικά χρόνια.

Το **Β** αντιστοιχεί στο γράμμα **B, b** του λατινικού αλφαβήτου και στα **В, в** και **Б, б** του κυριλλικού, τα οποία προήλθαν από το ελληνικό **βήτα** το οποίο με τη σειρά του ανάγεται στο φοινικικό γράμμα *μπεθ*, που στα φοινικικά σήμαινε *σπίτι*. Το όνομα του γράμματος είναι η ελληνική απόδοση της φοινικικής λέξης. Στο Διεθνές Φωνητικό Αλφάβητο συμβολίζει το ηχηρό διχειλικό τριβόμενο σύμφωνο /β/ και σε ορισμένες γλώσσες όπως τα ισπανικά το διχειλικό προσεγγιστικό [β̞].

Στο ελληνικό σύστημα αρίθμησης έχει αριθμητική αξία β´=2 και ˏβ =2.000

## Ως σύμβολο

Το γράμμα **β** ως σύμβολο το συναντούμε σε διάφορες περιπτώσεις:

* Σωμάτιο βήτα
* Ακτινοβολία βήτα
* Βήτα διάσπαση στη φυσική
* Βορράς
* Βόριο
* Η ταχύτητα ενός αντικειμένου σε σχέση με την ταχύτητα του φωτός (*β* = *v*/*c*) στην ειδική θεωρία της σχετικότητας

## Δείτε επίσης

* Βητακισμός
* Βήτα έκδοση (beta release) για λογισμικό, δοκιμαστικό στάδιο στην ανάπτυξη λογισμικού.

## Παραπομπές

## Εξωτερικοί σύνδεσμοι

* Λεξιλογικός ορισμός του βήτα  στο Βικιλεξικό
* Πολυμέσα σχετικά με το θέμα  Βήτα στο Wikimedia Commons
# Isofix

**Isofix** είναι το διεθνές πρότυπο για τα σημεία στερέωσης για παιδικά καθίσματα ασφαλείας στα επιβατικά αυτοκίνητα. Το σύστημα είναι ανάλογο με το LATCH στις Ηνωμένες Πολιτείες και LUAS ("Lower Universal Anchorage System») ή Canfix στον Καναδά. Ο μηχανισμός για τη στερέωση του καθίσματος με τα κάτω αγκύρια είναι αρκετά διαφορετική από ότι στις Ηνωμένες Πολιτείες. Στην ΕΕ δύο κλιπ συνδέουν το κάθισμα στα Κάτω Άγκύρια ενώ στο LATCH είναι κρίκοι ανοιχτού τύπου.
# JSON

Στην πληροφορική, **JavaScript Object Notation** ή **JSON** είναι ένα ανοικτό μορφότυπο το οποίο χρησιμοποιεί κείμενο, που μπορεί να διαβαστεί από τον άνθρωπο, για τη μετάδοση αντικειμένων δεδομένων που αποτελούνται από ζεύγη χαρακτηριστικών-τιμών και τύπου δεδομένων συστοιχιών (ή οποιασδήποτε άλλης σειριοποίησιμης τιμής). Πρόκειται για ένα πολύ κοινό μορφότυπο δεδομένων που χρησιμοποιείται για την ασύγχρονη επικοινωνία περιήγηση-διακομιστή, συμπεριλαμβανομένης της αντικατάστασης για XML σε μερικά συστήματα τύπου AJAX.

## Παραπομπές

## Εξωτερικοί σύνδεσμοι

* Επίσημος ιστότοπος
# Ινδοάριες γλώσσες

Γεωγραφική κατανομή των μεγαλύτερων ινδοάριων γλωσσών.
Οι **Ινδοάριες** ή **Ινδικές γλώσσες** είναι κυρίαρχη γλωσσική οικογένεια της ινδικής υποηπείρου, ομιλείται κυριάρχα από Ινδοαρίους και περιλαμβάνει 232 γλώσσες. Είναι κλάδος των Ινδοϊρανικών γλωσσών που με τη σειρά τους συνιστούν κλάδο των Ινδοευρωπαϊκών γλωσσών. Οι Ινδοάριοι ομιλητές αντιστοιχούν περίπου στους μισούς ομιλητές ινδοευρωπαϊκών γλώσσών (περίπου 1,5 από τα 3 δισεκατομμύρια) και στις περισσότερες από τις μισές ινδοευρωπαϊκές γλώσσες που αναγνωρίζονται από το *Ethnologue*.

Η μεγαλύτερη με όρους γηγενών ομιλητών είναι η ινδουστανική γλώσσα (Χίντι-Ουρντού, περίπου 240 εκατομμύρια), κατόπιν η Μπενγκάλι (περίπου 230 εκατομμύρια) και η Παντζάμπι (περίπου 110 εκατομμύρια ομιλητών), η Μαράτι (περίπου 70 εκατομμύρια), η Γκουτζαράτι (περίπου 45 εκατομμύρια), Μποϊπούρι (περίπου 40 εκατομμύρια), η Ορίγια (περίπου 30 εκατομμύρια), η Σίντι (περίπου 20 εκατομμύρια), η Σινχάλα (περίπου 16 εκατομμύρια), η Νεπάλι (περίπου 14 εκατομμύρια) και η Ασσαμική (περίπου 13 εκατομμύρια ομιλητές).

## Παραπομπές

## Εξωτερικοί σύνδεσμοι

* The Indo Aryan languages, 10-25-2009
* Transliteration of Indic Languages & Scripts Αρχειοθετήθηκε 2016-04-14 στο Wayback Machine. (Anthony Stone)
* Survey of the syntax of the modern Indo-Aryan languages (Rajesh Bhatt), February 7, 2003.
# Χουνάν

| Χουνάν |
| --- |
|  |
|  |
| Χώρα | Λαϊκή Δημοκρατία της Κίνας |
| Πρωτεύουσα | Τσανγκσά |
| Διοίκηση |
|  • Επικεφαλής | Mao Weiming (από 2020) |
| Έκταση | 211.836 km² |
| Πληθυσμός | 65.683.722 (2010) και 66.444.864 (2020) |
| Γεωγραφικές συντεταγμένες | 27°36′0″N 111°48′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Χουνάν** (κινεζικά: 湖南, πινγίν: Húnán) είναι επαρχία της Λαϊκής Δημοκρατίας της Κίνας στη Νοτιοκεντρική Κίνα και βρίσκεται στα νότια του μεσαίου ρου του Ποταμού Γιανγκτσέ και στα νότια της *Λίμνης Ντονγκτίνγκ*. Το όνομα *Χουνάν* σημαίνει «νότια της λίμνης» και προέρχεται από το *Χου* (*hú*: λίμνη) και το *ναν* (*nán*: νότια). Συνορεύει με την επαρχία Χουμπέι στον βορρά, την επαρχία Γιαγξί στα ανατολικά, την επαρχία Γκουαντόνγκ στον νότο, την αυτόνομη περιφέρεια Γκουανξί στα νοτιοδυτικά, την επαρχία Γκουιζού στα δυτικά, και τη δημοτική περιοχή Τσονγκίνγκ στα βορειοδυτικά.

Καταλαμβάνει έκταση 211.800 τ.χλμ. και ο πληθυσμός της ανέρχεται σε 65.683.722, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Τσανγκσά.

## Διοικητική διαίρεση

Η επαρχία Χουνάν χωρίζεται σε 14 Νομούς.

| Χάρτης | Αρ. | Όνομα | Κιν. | Πινγίν | Τύπος |
| --- | --- | --- | --- | --- | --- |
|  |
| 1 | Τσανγκσά | 长沙市 | Chángshā Shì | Πόλη νομαρχιακού επιπέδου |
| 2 | Τσανγκντέ | 常德市 | Chángdé Shì | Πόλη νομαρχιακού επιπέδου |
| 3 | Τσεντζόου | 郴州市 | Chénzhōu Shì | Πόλη νομαρχιακού επιπέδου |
| 4 | Χενγκγιάνγκ | 衡阳市 | Héngyáng Shì | Πόλη νομαρχιακού επιπέδου |
| 5 | Χουαϊχουά | 怀化市 | Huáihuà Shì | Πόλη νομαρχιακού επιπέδου |
| 6 | Λοουντί | 娄底市 | Lóudǐ Shì | Πόλη νομαρχιακού επιπέδου |
| 7 | Σαογιάνγκ | 邵阳市 | Shàoyáng Shì | Πόλη νομαρχιακού επιπέδου |
| 8 | Σιανγκτάν | 湘潭市 | Xiāngtán Shì | Πόλη νομαρχιακού επιπέδου |
| 9 | Γιγιάνγκ | 益阳市 | Yìyáng Shì | Πόλη νομαρχιακού επιπέδου |
| 10 | Γιονγκτζόου | 永州市 | Yǒngzhōu Shì | Πόλη νομαρχιακού επιπέδου |
| 11 | Γιουεγιάνγκ | 岳阳市 | Yuèyáng Shì | Πόλη νομαρχιακού επιπέδου |
| 12 | Τζανγκτζιατζιέ | 张家界市 | Zhāngjiājiè Shì | Πόλη νομαρχιακού επιπέδου |
| 13 | Τζουτζόου | 株州市 | Zhūzhōu Shì | Πόλη νομαρχιακού επιπέδου |
| 14 | Σιανγκσί Τουτζία και Μιάο | 湘西土家族苗族自治州 | Xiāngxī Tǔjiāzú Miáozú Zìzhìzhōu | Αυτόνομος Νομός |

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Χουνάν
# Κηρίο (φυσική)

Το **κηρίο** ή **καντέλα** (λατ: *candela*, συντομογραφία: **cd**) είναι μονάδα μέτρησης της φωτεινής έντασης μιας φωτεινής πηγής. Το κηρίο θεωρείται θεμελιώδης μονάδα του διεθνούς συστήματος μονάδων περισσότερο για ιστορικούς λόγους παρόλο που κατ'ουσίαν είναι παραγόμενη μονάδα. Ο ακριβής της ορισμός θεμελιώθηκε το 1967 στη Γενική διάσκεψη μέτρων και βαρών.

## Ορισμοί

Το κηρίο είναι η φωτεινή ένταση που προκύπτει στην κάθετη διεύθυνση επιφάνειας μέλανος σώματος, εμβαδού ίσου με το 1/600.000 του τετραγωνικού μέτρου (m2) στη θερμοκρασία πήξης τηγμένου λευκόχρυσου (περίπου στους 1.773 C°) σε κανονική ατμοσφαιρική πίεση. Η πρακτική αναπαράσταση της παραπάνω συνθήκης (με δεδομένη τη δυσκολία προσομοίωσης του μέλανος σώματος), μπορεί να οριστεί και ως η φωτεινή ένταση σε ορισμένη κατεύθυνση φωτεινής πηγής, που εκπέμπει μονοχρωματική ακτινοβολία συχνότητας 540 x 1012 Hz με ενεργειακή ένταση στην κατεύθυνση αυτή, 1/683 βατ ανά στερακτίνιο.

## Παλαιότερη μονάδα

Το κηρίο (ή νέο κηρίο), αντικατέστησε το δεκαδικό κηρίο, παλαιότερη μονάδα φωτεινής έντασης. Το δεκαδικό κηρίο αντιστοιχεί σε 1,019 καντέλες.

## Δείτε επίσης

* Lux

## Πηγές

* *Εγκυκλοπαίδεια Πάπυρος Λαρούς Μπριτάννικα*, τόμος 33, σελίδα 247
# Πρόσφυμα

**Πρόσφυμα** (ή παράθημα) στη γλωσσολογία είναι μόρφημα (συλλαβή ή φθόγγος) που προστίθεται στη θεματική ρίζα για την κλίση ή την παραγωγή λέξης. Ανάλογα με τη θέση του σε σχέση με τη ρίζα της λέξης, αποκαλείται ειδικότερα:

* πρόθημα (*ξε*-πλένω)
* επίθημα (μαν-*ούλα*)
* ένθημα (αναλα-*μ*-βάνω)

Η λέξη δημιουργήθηκε από το αρχαιοελληνικό *προσφύω/προσφύομαι* «φυτρώνω πάνω σε κάτι, προσκολλώμαι», και ως γλωσσολογικός όρος αποτελεί μεταφραστικό δάνειο από το γαλλικό *affixe*.

## Παραπομπές

## Εξωτερικοί σύνδεσμοι

* Λεξιλογικός ορισμός του πρόσφυμα  στο Βικιλεξικό
* Πολυμέσα σχετικά με το θέμα  Πρόσφυμα στο Wikimedia Commons
# Ηνωμένο Βασίλειο των Κάτω Χωρών

**Κάτω Χώρες, Βέλγιο, Λουξεμβούργο και Λιμβούργο το 18391**, **2** και **3** Ηνωμένο Βασίλειο των Κάτω Χωρών (ως το 1830)
**1** και **2** Βασίλειο των Κάτω Χωρών (μετά το 1830)
**2** Δουκάτο του Λιμβούργου (Στη Γερμανική Ομοσπονδία μετά το 1839)
**3** και **4** Βασίλειο του Βελγίου (μετά το 1830)
**4** και **5** Μέγα Δουκάτο του Λουξεμβούργου (σύνορα ως το 1830)
**4** Λουξεμβούργο (Βελγική επαρχία από το 1839)
**5** Μέγα Δουκάτο του Λουξεμβούργου (Γερμανικό Λουξεμβούργο, σύνορα μετά το 1839)
Με γαλάζιο τα σύνορα της Γερμανικής Ομοσπονδίας.
Το **Ηνωμένο Βασίλειο των Κάτω Χωρών** (1815 - 1839, Ολλανδικά: *Verenigd Koninkrijk der Nederlanden*, Γαλλικά: *Royaume-Uni des Pays-Bas* και Γερμανικά: *Vereinigtes Königreich der Niederlande*) ήταν το ανεπίσημο όνομα που χρησιμοποιήθηκε για να αναφερθεί σε ένα νέο ενοποιημένο Ευρωπαϊκό κράτος δημιουργημένο κατά τη διάρκεια του Κογκρέσου της Βιέννης το 1815. Το κράτος αυτό, επισήμως αποκαλούμενο το «Βασίλειο των Κάτω Χωρών», αποτελείτο από τις πρώην Ενωμένες Επαρχίες (ορθότερα: Δημοκρατία των Επτά Ενωμένων Επαρχιών των Κάτω Χωρών) στα βόρεια, τις πρώην Αυστριακές Κάτω Χώρες στα νότια, και την πρώην πριγκηπική-επισκοπή του Λούττιχ. Ο κλάδος της Οράγγης-Νάσσαου ανέλαβε τη μοναρχία το νέου αυτού κράτους.

Η σημαία του Ηνωμένου Βασιλείου των Κάτω Χωρών
Σκοπός ήταν η δημιουργία ενός βιώσιμου κράτους στα βόρεια της Γαλλίας ως βάρος αντιστάθμισης στις δυνάμει νέες Γαλλικές φιλοδοξίες προς αυτή την κατεύθυνση. Διήρκεσε μέχρι την απόσχιση των νοτίων επαρχιών για να δημιουργήσουν το Βέλγιο το 1830, αν και η Βελγική ανεξαρτησία δεν αναγνωρίστηκε επίσημα από το βορρά μέχρι το 1839. Έκτοτε το όνομα "Βασίλειο των Κάτω Χωρών" παρέμεινε ως αναφορά μόνο στις βόρειες επαρχίες. Το Μεγάλο Δουκάτο του Λουξεμβούργου θα κυβερνιόταν από τον κλάδο της Οράγγης-Νάσσαου μέχρι το 1890, τη χρονιά που πέθανε ο Γουλιέλμος Γ΄. Εφόσον οι γυναίκες δεν μπορούσαν να διαδεχτούν στο Λουξεμβούργο λόγω του Σαλικού νόμου, το Μεγάλο Δουκάτο πέρασε στον κλάδο τουτ Νάσσαου-Βάιλμπουργκ. Αυτό συνέβη σε συμφωνία με την Οικογενειακή Συνθήκη του Νάσσαου του 1783.

Το Ηνωμένο Βασίλειο των Κάτω Χωρών κατέρρευσε μετά τη Βελγική Επανάσταση του 1830, αλλά η κυβέρνηση δεν αναγνώρισε το γεγονός παρά μόνο 9 χρόνια αργότερα, το 1839.

## Βλέπε επίσης

* Κάτω Χώρες
# Λιβονική γλώσσα

Η **λιβονική γλώσσα** (λιβονικά: līvõ kēļ ή rāndakēļ) είναι φιννική γλώσσα. Παρόλο που ο τελευταίος φυσικός ομιλητής της πέθανε το 2013, υπάρχουν περίπου 40 αναφερμένοι ομιλητές και 210 έχουν αναφέρει κάποια γνώση της γλώσσας. Η πατρίδα του λιβονικού λαού είναι η Λιβονική Ακτή του Κόλπου της Λιβονίας, η οποία βρίσκεται στα βόρεια της χερσονήσου της Κουρλάνδης στη Λετονία. Πιθανώς μοναδική μεταξύ των ουραλικών γλωσσών, η Λιβονική έχει περιγραφεί ως γλώσσα με μουσική προφορά.

Ορισμένοι εθνικοί Λιβόνιοι μαθαίνουν ή έχουν μάθει τα λιβονικά σε μια προσπάθεια να τα αναβιώσουν, αλλά επειδή οι εθνικοί Λιβόνιοι είναι μικρή μειονότητα, οι ευκαιρίες για χρήση των λιβονικών είναι περιορισμένες. Η εσθονική εφημερίδα Eesti Päevaleht ανακοίνωσε λανθασμένα ότι ο Βίκτορς Μπέρτχολντς, ο οποίος πέθανε στις 28 Φεβρουαρίου 2009, ήταν ο τελευταίος φυσικός ομιλητής που ξεκίνησε το σχολείο στη λετονική γλώσσα ως μονόγλωσσος. Κάποιοι άλλοι Λιβόνιοι είχαν υποστηρίξει, ωστόσο, ότι είχαν απομείνει ορισμένοι φυσικοί ομιλητές, συμπεριλαμβανομένης της ξαδέρφης του Βίκτορς Μπέρτχολντς, την Γκριζέλντα Κριστίνια, η οποία απεβίωσε το 2013. Ένα άρθρο που δημοσιεύτηκε από το Ίδρυμα για τις Απειλούμενες Γλώσσες το 2007 ανέφερε ότι υπήρχαν μόνο 182 καταγεγραμμένοι Λιβόνιοι και μονάχα έξι φυσικοί ομιλητές. Σε μια συνεδριακή εργασία του 2009, αναφέρθηκε ότι θα μπορούσαν να υπάρχουν «στην καλύτερη περίπτωση 10 ζωντανοί φυσικοί ομιλητές της γλώσσας».

Η προώθηση της λιβονικής γλώσσας ως ζωντανής γλώσσας επιτεύχθηκε κυρίως από το Λιβονικό Πολιτιστικό Κέντρο (Līvõ Kultūr Sidām), ένας οργανισμός κυρίως νεαρών Λιβονίων. Τα λιβονικά ως ελαχίστως χρησιμοποιούμενη γλώσσα στη Λετονία –μαζί με τα λατγαλικά– αντιπροσωπεύονται από το Λετονικό Γραφείο Λιγότερο Διαδεδομένων Γλωσσών (LatBLUL), πρώην εθνικό παράρτημα του Ευρωπαϊκού Γραφείου Λιγότερο Χρησιμοποιούμενων Γλωσσών (EBLUL).

Η γλώσσα διδάσκεται σε πανεπιστήμια της Λετονίας, της Εσθονίας, της Φινλανδίας και της Σουηδίας, γεγονός που αυξάνει συνεχώς τον αριθμό των ατόμων με κάποια γνώση της γλώσσας τα οποία δεν διαμένουν μονίμως στη Λετονία.

## Παραπομπές
# Μενγκγιάνγκ

|  |
| --- |
| **Μενγκγιάνγκ Ενωμένη Αυτόνομη Κυβέρνηση 蒙疆聯合自治政府** |
|

|  |  |  |
| --- | --- | --- |
| ←  | **1939 – 1945** |  →    → |

 |
|  Σημαία |
| Τοποθεσία  |
| **Πρωτεύουσα** | Καλγκάν |
| **Γλώσσες** | Ιαπωνικά, Κινέζικα, Μογγολικά |
| **Πολίτευμα** | Δικτατορία |
| **Πρίγκιπας** |  |
|  -  | Σεπτέμβριος 1939-Αύγουστος 1945
  | Ντεμκχουγκντόνγκρουμπ |
| **Ιστορική εποχή** | Δεύτερος Παγκόσμιος Πόλεμος |
|  -  | Ίδρυση | 1939 |
|  -  | Διάλυση | 1945 |

Το **Μενγκγιάνγκ** ή αλλιώς **Μενγκουκούο**, επίσης γνωστό **Μονγκολική Συνοριακή Επικράτεια** ή **Μογγολική Αυτόνομη Κυβέρνηση** ιδρύθηκε το 1939 και σχηματίστηκε από τις τότε-κινεζικές επαρχίες Chahar και Suiyuan που αντιστοιχούσαν στο κεντρικό τμήμα της σύγχρονης Εσωτερικής Μογγολίας. Η πρωτεύουσα ήταν ο Kalgan και ο ηγέτης ήταν ο Demchugdongrub. Η επικράτεια επέστρεψε στον έλεγχο της Κίνας μετά την ήττα της Ιαπωνικής Αυτοκρατορίας το 1945.

## Ιστορικό

Μετά την κατοχή της Μαντζουρίας από την Ιαπωνία το 1931 και την ίδρυση του προτεκτοράτου Manchukuo, η Ιαπωνία προσπάθησε να επεκτείνει την επιρροή της στη Μογγολία και τη Βόρεια Κίνα. Σε μια σειρά ενεργειών, ξεκινώντας από το 1933, οι στρατοί του Manchukuo και της Ιαπωνίας κατέλαβαν το Chahar. Το 1936, η Ιαπωνία, ανακήρυξε την ανεξάρτητη Μογγολική Στρατιωτική Κυβέρνηση, με σύμμαχο την Ιαπωνία υπό τον πρίγκιπα Demchugdongrub.
Το 1936 και το 1937, παρόμοιες επιχειρήσεις στο Suiyuan είδαν επίσης την κατοχή και κατάκτηση.

## Ιστορία

Δημιουργήθηκε στις 12 Μαΐου 1936, είχε τον πρίγκιπα Yondonwangchug της Ulanqab ως πρώτο πρόεδρό της. Μετονομάστηκε τον Οκτώβριο του 1937 ως Μονοβική Ενωση Αυτονομίας. Την 1η Σεπτεμβρίου 1939, οι κύριες κυβερνήσεις του Νότιου Chahar και του Βορείου Shanxi συγχωνεύθηκαν με την Μογγολική Αυτόνομη Κυβέρνηση της Μογγολίας, δημιουργώντας τη νέα Αυτόνομη Κυβέρνηση της Μενγκγιάνγκ.
Η πρωτεύουσα βρισκόταν στο Ζχανγκμπέι, κοντά στο Καλγγάν, με κυβερνητικό έλεγχο που εκτείνεται γύρω από το Χοχχότ. Στις 4 Αυγούστου 1941 μετονομάστηκε και πάλι: Μογγολική Αυτόνομη Ομοσπονδία. Αφού ο Wang Jingwei σχημάτισε μια νέα κυβέρνηση για τη Δημοκρατία της Κίνας στο Nanjing, το Μενγκγιάνγκ τέθηκε υπό τον έλεγχό του, αν και παρέμεινε εντελώς αυτόνομο.
Το Μενγκγιάνγκ έπαψε να υπάρχει το 1945 όταν εισέβαλε ο Σοβιετικός Κόκκινος Στρατός και ο Μογγολικός Κόκκινος Στρατός ως μέρος της Μαντζουριανής Στρατηγικής Επιθετικής Επιχείρησης. Το μεγαλύτερο μέρος της περιοχής, με την αξιοσημείωτη εξαίρεση του Καλγκάν, είναι τώρα μέρος της Εσωτερικής Μογγολίας στη Λαϊκή Δημοκρατία της Κίνας.
# Πρωτοβάθμια εκπαίδευση

Μαθητές δημοτικού σχολείου στη Χιλή
Η **πρωτοβάθμια εκπαίδευση** είναι συνήθως το πρώτο στάδιο της τυπικής εκπαίδευσης. Η πρωτοβάθμια εκπαίδευση ακολουθεί την προσχολική ηλικία και προηγείται του γυμνασίου και της δευτεροβάθμιας εκπαίδευσης.

Η Διεθνής Πρότυπη Ταξινόμηση της Εκπαίδευσης θεωρεί την πρωτοβάθμια εκπαίδευση ως ενιαία φάση όπου τα προγράμματα συνήθως σχεδιάζονται ώστε να διδάξουν βασικές δεξιότητες ανάγνωσης, γραφής και μαθηματικών και γενικότερα να χτίσει ένα γερό θεμέλιο μάθησης. Στη διεθνή πρότυπη ταξινόμηση της εκπαίδευσης, η πρωτοβάθμια εκπαίδευση ταξινομείται με τον αριθμό 1 (ISCED 1): Πρωτοβάθμια εκπαίδευση ή πρώτο στάδιο βασικής εκπαίδευσης.

## Ορισμός

Ο πρώτος ορισμός της διεθνούς πρότυπης ταξινόμησης εκπαίδευσης (1997) δήλωνε ότι η **πρωτοβάθμια εκπαίδευση** ξεκινά κανονικά στις ηλικίες 5 – 7. Κατά τον ορισμό του 1997, η πρωτοβάθμια εκπαίδευση σχεδιάζει να δώσει μια βασική εκπαίδευση στην ανάγνωση, τη γραφή και τα μαθηματικά, μαζί με μια στοιχειώδη κατανόηση άλλων θεμάτων. Το 2011 η φιλοσοφία άλλαξε, με τη φράση *στοιχειώδη κατανόηση άλλων θεμάτων* να αλλάζει υπέρ της *δημιουργίας ενός γερού θεμελίου μάθησης*.

Το Ταμείο των Ηνωμένων Εθνών για τα Παιδιά πιστεύει ότι η πρωτοβάθμια εκπαίδευση έχει πολλά οφέλη για τα παιδιά. Αυτά περιλαμβάνουν:

* Μειώνει τη φτώχεια
* Μειώνει τα ποσοστά παιδικής θνησιμότητας
* Ενθάρρυνση της ισότητας των φύλων
* Αυξάνει την κατανόηση για περιβαλλοντικά θέματα

Οι ηλικίες που αναφέρονται παραπάνω καλύπτουν μια περίοδο σημαντικών εξελίξεων στην ανάπτυξη του οργανισμού ενός παιδιού. Η αναπτυξιακή ψυχολογία μεταξύ άλλων επιχειρεί να περιγράψει τον τρόπο με τον οποίο μαθαίνουν τα παιδιά.

Στην Ελλάδα η πρωτοβάθμια εκπαίδευση καλύπτει τις ηλικίες 4 έως 11, δηλαδή το νηπιαγωγείο και το δημοτικό σχολείο.

## Σημειώσεις

## Παραπομπές
# Χαρπίν

| Χαρμπίν |
| --- |
|  |
| Χαρμπίν
45°45′0″N 126°38′0″E |
|  |
| Χώρα | Λαϊκή Δημοκρατία της Κίνας |
| Διοικητική υπαγωγή | Χεϊλονγκτσιάνγκ |
| Ίδρυση | 1898 |
| Διοίκηση |
|  • Δήμαρχος | Wang Hesheng (από 2024) |
|  • Μέλος του/της | Παγκόσμια Ομοσπονδία Τουριστικών Πόλεων Wetland City Network |
| Έκταση | 53.076,48 km² |
| Υψόμετρο | 150 μέτρα και 118 μέτρα |
| Πληθυσμός | 10.009.854 (2020) |
| Ταχ. κωδ. | 150000 |
| Τηλ. κωδ. | 0451 |
| Ζώνη ώρας | UTC+8 |
| Ιστότοπος | Επίσημος ιστότοπος |
|  Σχετικά πολυμέσα |
|

Ο ορθόδοξος καθεδρικός ναός της Αγίας Σοφίας
Η **Χαρμπίν** (Harbin) (κινέζικα:  *哈爾濱 / 哈尔滨*, πινγίν: *Hā'ěrbīn*) είναι πόλη στη βορειοανατολική Κίνα και πρωτεύουσα της επαρχίας Χεϊλογκγιάγκ. Έχει 4 εκατομμύρια κατοίκους και πάνω από 9 εκατομμύρια στη μητροπολιτική περιοχή. Ιδρύθηκε το 1898 από Ρώσους ως σταθμός του υπερσιβηρικού σιδηροδρόμου και μέχρι σήμερα το εμπόριο της πόλης με τη Ρωσία έχει καθοριστικό ρόλο στην οικονομία της.

## Παραπομπές